Μπίνγκου γουά Μουταρίκα

Ο Μπίνγκου γουά Μουταρίκα (Bingu wa Mutharika, 24 Φεβρουαρίου 1934 - 5 Απριλίου 2012) ήταν οικονομολόγος και πολιτικός από το Μαλάουι, Πρόεδρος από το 2004 ως το θάνατό του, το 2012. Απέκτησε Διδακτορικό Δίπλωμα (PhD) πτυχίο στα οικονομικά της ανάπτυξης από το Πανεπιστήμιο Δυτικού Ειρηνικού του Λος Άντζελες, στην Καλιφόρνια (ΗΠΑ), μεταπτυχιακό της οικονομίας και μπάτσελορ στο Εμπόριο από το Πανεπιστήμιο του Δελχί, στην Ινδία.

Ο Μουταρίκα επίσης υπηρέτησε σε πολιτικά αξιώματα. Υπήρξε Αναπληρωτής διοικητής της Εθνικής Τράπεζας του Μαλάουι και ανέλαβε Υπουργός Οικονομικού Προγραμματισμού και Ανάπτυξης το 2002.

Έχει επίσης εργαστεί στην Παγκόσμια Τράπεζα ως Υπεύθυνος Δάνεια και στο πλαίσιο των Ηνωμένων Εθνών, της Οικονομικής Επιτροπής της Αφρικής ως Οικονομικός Διευθυντής Εμπορίου και Ανάπτυξης και ως Γενικός Γραμματέας της Κοινής Αγοράς για την Ανατολική και Νότια Αφρική, COMESA, που καλύπτει 22 κράτη μέλη 

Εξελέγη για πρώτη φορά στο ύπατο αξίωμα στις 24 Μαΐου 2004.  Από την πρώτη θητεία του (2004-2009) συνετέλεσε ώστε να μετατραπεί το Μαλάουι από μια χώρα που μαστίζεται από την πείνα σε μοχλό περιφερειακής ανάπτυξης. Υπήρξε πρόεδρος του κυβερνώντος Δημοκρατικού Προοδευτικού Κόμματος με συντριπτική πλειοψηφία από το Κοινοβούλιο του Μαλάουι ως αποτέλεσμα μιας συντριπτικής νίκης στις γενικές εκλογές τοu 2009. Στις 31 Ιανουαρίου του 2010 ανέλαβε για έναν χρόνο πρόεδρος της Αφρικανικής Ένωσης.

Πρώτα χρόνια και καριέρα 
Γεννημένος στον Τιόλο, περίπου 30 χλμ. από την εμπορική πρωτεύουσα του Μαλάουι, Μπλαντάιρ,

Αμφότεροι οι γονείς του ήταν ευσεβείς χριστιανοί της Εκκλησίας της αποστολής της Σκωτίας η οποία αργότερα μετονομάστηκε σε CCAP. Ο πατέρας του ήταν ένας ισχυρός υποστηρικτής της εκπαίδευσης ως το κλειδί της επιτυχίας και υπηρέτησε ως δάσκαλος για 37 χρόνια. Η μητέρα του δίδαξε τις γυναίκες της ομάδας Mvano.

Το 1964, Ο Μουταρίκα ήταν ένας  από τους 32 φοιτητές από το Μαλάουι που επιλέχθηκαν από τον Χέστιγκς Καμούζου Μπάντα (Πρόεδρος του Μαλάουι 1961-1994) για να ταξιδέψουν στην Ινδία με υποτροφία της Ίντιρα Γκάντι για  διπλώματα «ταχείας διαδικασίας». Στην Ινδία, Ο Μουταρίκα απέκτησε το πτυχίο του στα Οικονομικά. Στη συνέχεια, φοίτησε στην Οικονομική Σχολή του Δελχί και απέκτησε μεταπτυχιακό στα Οικονομικά. Ακοολούθησε ένα διδακτορικό στα Οικονομικά Ανάπτυξης από το Πανεπιστήμιο του Δυτικού Ειρηνικού του Λος Άντζελες, στην Καλιφόρνια (ΗΠΑ). Ο Μουταρίκα παρακολούθησε επίσης δεκάδες σύντομα μαθήματα σε Διοίκηση Επιχειρήσεων, Χρηματοοικονομική Ανάλυση, προώθηση του εμπορίου, πολιτική ηγεσία, της περιφερειακής οικονομικής συνεργασίας και των ανθρώπινων σχέσεων.

Πολιτική καριέρα

Προεδρικές εκστρατείες (2004-2009) 
Ο Μουταρίκα ορίστηκε από τον τότε Πρόεδρο Μπακίλι Μουλούζι ως διάδοχός του. Ο Μουταρίκα κέρδισε τις προεδρικές εκλογές στις 20 Μαΐου του 2004, επικρατώντας των Τζον Τέμπο και Γκουάντα Τσακουάμπα,  για να αναλάβει τα καθήκοντά τοu λίγες ημέρες αργότερα.

Στις 7 Οκτωβρίου 2006,ο Μουταρίκα  γνωστοποίησε την πρόθεσή του να διεκδικήσει την επανεκλογή στις προεδρικές εκλογές του 2009 με το κόμμα DPP. Δύο χρόνια αργότερα, τον Οκτώβριο του 2008, στο συνέδριο του DPP ο Μουταρίκα επιλέχθηκε ομόφωνα για υποψήφιος του κόμματος στις εκλογές του 2009.

Στις προεδρικές εκλογές του 2009 εξελέγη με συντριπτική πλειοψηφία της τάξεως του 66,7% των ψήφων, εξαιτίας και της προηγούμενης επιτυχημένης θητείας του στο ύπατο αξίωμα.

Πρώτη προεδρική θητεία 2004-2009 
Στη διάρκεια της πρώτης προεδρικής θητείας του Μουταρίκα (2004-2008), η χώρα πέτυχε υψηλό δείκτη γεωργικής παραγωγής και στον τομέα της επισιτιστικής ασφάλειας. Οι πρωτοβουλίες του Προέδρου επικεντρώθηκαν σε ένα πρόγραμμα αγροτικών επιδοτήσεων και ήταν προς όφελος 1,7 εκατομ. φτωχών γεωργών.

Κατά την περίοδο 2005/2006 το Μαλάουι πέτυχε πλεόνασμα σε τρόφιμα ύψους άνω των 500.000 μετρικών τόνων. Επίσης, κατά την περίοδο φυτείας του 2008/2009, τα πλεονάσματα των τροφίμων υπερέβησαν τα 1,3 εκατ. μετρικούς τόνους. Η αγροτική πολιτική του Μουταρίκα θεωρήθηκε ευρέως επιτυχημένη αν και πολυδάπανη, με αποτέλεσμα να περιοριστεί το 2011.

Δεύτερη θητεία 2009 έως 2012

Εσωτερική Πολιτική 
Ο Μουταρίκα έχει επικριθεί ότι αποπειράθηκε να θέσει στο περιθώριο την αντιπρόεδρό του, Τζόις Μπάντα. Την έθεσε εκτός κόμματος το 2010, παρότι η ίδια παρέμεινε στο αξίωμα της Αντιπροέδρου. Απέλασε επίσης τον Βρετανό Ύπατο Αρμοστή, έπειτα από τη διαρροή εγγράφων στα Wikileaks όπου κατηγορούνταν ο Πρόεδρος για αλαζονεία και αυταρχισμό.

Το 2011 ξέσπασαν διήμερες ταραχές στο Μαλάουι έπειτα από την αύξηση της ανεργίας και την άνοδο στις τιμές των καυσίμων. Οι διαδηλωτές απαίτησαν από το Μουταρίκα να παραιτηθεί, ενώ το υπουργείο Υγείας επιβεβαίωσε το θάνατο 19 ατόμων  στις βόρειες πόλεις Καρόνγκα και Μζούζου έπειτα από τη χρήση αληθινών πυρών από την αστυνομία για να διαλύσουν τους διαδηλωτές. Παρόλ' αυτά, ο Μουταρίκα δε ζήτησε συγνώμη και υποσχέθηκε να εξοντώσει τους αντιπάλους του.. Αυτά συνδυάστηκαν με κύμα διώξεων ενατίον δημοσιογράφων και με συλλήψεις δικηγόρων, πολιτικών ακτιβιστών και άλλων ατόμων.

Προεδρία στην Αφρικανική Ένωση 
Την 31η Ιανουαρίου 2010 Ο Μουταρίκα αντικατέστησε τον Μουαμάρ αλ-Καντάφι ως προεδρεύων της Αφρικανικής Ένωσης. Ήταν ο πρώτος Πρόεδρος του Μαλάουι που ανέλαβε στο αξίωμα αυτό. Στην πρώτη του ομιλία του ως προέδρου της Αφρικανικής Ένωσης, επανέλαβε ότι «η Αφρική δεν είναι φτωχή ήπειρος, αλλά ο πληθυσμός της Αφρικής είναι φτωχός" και ζήτησε "μια Αφρική για την ανάπτυξη της Αφρικής".

Οικογενειακή και προσωπική ζωή 
Ήταν παντρεμένος με την πρώτη κυρία, Έθελ Ζβάουγια Μουταρίκα, από τη Ζιμπάμπουε. Ο Μουταρίκα και η Ethel είχαν τέσσερα παιδιά μαζί. Μετέβη στη Γαλλία και στη Νότια Αφρική για αντιμετώπιση του καρκίνου. Απεβίωσε στις 5  Απριλίου 2012.

Η σύζυγος του Μουταρίκα πέθανε στις 28 Μαΐου 2007. Το 2010, Ο Μουταρίκα ανακοίνωσε ότι σχεδίαζε να παντρευτεί την Καλίστα Τσάπολα-Τσιμόμπο, πρώην υπουργό Τουρισμού. Οι δύο παντρεύτηκαν το 2010.

Ο Μουταρίκα έχει έναν αδελφό, τον Πίτερ Μουταρίκα, ο οποίος ήταν καθηγητής στο Πανεπιστήμιο Ουάσιγκτον στο Σεντ Λούις. Τον Μάιο του 2009, εξελέγη στο Κοινοβούλιο του Μαλάουι, και στη συνέχεια διορίστηκε στο γραφείο του Μαλάουι ως υπουργός Δικαιοσύνης και Συνταγματικών Υποθέσεων. 
Έπειτα από ανασχηματισμό του υπουργικού συμβουλίου, ο καθηγητής Πίτερ Μουταρίκα κατέχει τη θέση του Υπουργού Παιδείας, Επιστήμης και Τεχνολογίας από τις 11 Αυγούστου 2010.

Θάνατος
Πέθανε από καρδιακή προσβολή στην πόλη Λιλόνγκουε στις 5 Απριλίου 2012, έπειτα από τη διακομιδή του σε νοσοκομείο. Σύμφωνα με τα ΜΜΕ υπήρξαν "σκηνές χάους" έπειτα από την έξοδο της συζύγου του, Καλίστα και άλλων μελών του υπουργικού συμβουλίου από το νοσοκομείο. Αρχικά ανακοινώθηκε ότι η κατάστασή του ήταν "κρίσιμη" , με την Αντιπρόεδρο Τζόις Μπάντα να εύχεται στον Πρόεδρο ταχεία ανάρρωση. Η αστυνομία παρατάχθηκε κατά μήκος της πρωτεύουσας.

Εξωτερικοί σύνδεσμοι 
 Βίντεο  από ομιλία του Μουταρίκα στα Ηνωμένα Έθνη το 2010.

Παραπομπές 

Μουταρικα